
Kad se bacaju kamenčići na džemretima?


* 
* 
* 
* 
* 
* 
* 

 
Kad se bacaju kamenčići na džemretima?

Prvo bacanje kamenčića na velikom džemretu, obred koji se obavlja prvog dana Kurbanskog bajrama, traje do zore sljedećeg dana;glede iznemoglih hadžija, žena i djece, riječju, onih što ne mogu podnijeti gužvu, počinje s kraja noći Kurban-bajrama; za one koji mogu podnijeti gužvu ovaj obred počinje nakon sunčeva izlaska prvog dana Kurban-bajrama. Esma b. ***[Ebu Bekr](https://pitajucene.com/search/Ebu+Bekr/answers/ "Pretraži odgovore o Ebu Bekr")***, radijallahu anhum, čekala je da zađe mjesec u noći Kurbanskog bajrama pa bi napustila Muzdelifu, otišla na Minu i bacila kamenčiće na velikom džemretu. Krajnje vrijeme za obavljanje ovog obredajest sunčev zalazak prvog dana Kurban-bajrama. Ako su pak velike gužve, odnosno ako se čovjek nalazi daleko od džemreta i podesno mu je da obred bacanja kamenčića odloži do noći, u tome nema smetnje, ali to neće odgoditi do zore drugog dana Bajrama, to jest do jedanaestog zulhidže.


Kad je riječ o bacanju kamenčića u jedanaestom, dvanaestom i trinaestom danu mjeseca zulhidže, ono počinje od polovine dana, nakon što nastupi vrijeme podne-namaza, i trajedo noći. No, u slučaju nepodnošljive gužve ili bilo koje druge otežavajuće okolnosti, dopušteno je ove obrede odložiti za noć, pa i do zore. U ovim trima danima nije dozvoljeno ovaj obred obaviti prije nastupanja podnevskog namaza, tim prije jer ga je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, obavljao isključivo nakon što sunce prevali polovinu neba – a rekao je: “Usvojite od mene način obavljanja obreda!” (el-Buhari, 83, i Muslim, 1306). Činjenica da je Resulullah, ﷺ, bacanje kamečića odgađao do ***[podne](https://pitajucene.com/search/Podne/questions/ "Pretraži pitanja o Podne namazu")***, kad je vrućina, a sustezao se od njegova obavljanja ujutro, kad je daleko hladnije i, otuda, podesnije, dovoljna je kao dokaz da obred bacanja kamenčića u ovim trima danima nije dopušteno obaviti prije nastupanja podne-namaza. To dokazuje i činjenica da je Božiji Poslanik, ﷺ, kamenčiće bacao nakon što sunce pređe zenit, a prije nego što bi obavio podne-namaz. Da nije tako, onda bi obavljanje ovog obreda bilo vrednije obaviti prije ***[podne](https://pitajucene.com/search/podne/questions/ "Pretraži pitanja o podne")***, da bi se podnevski ***[namaz](https://pitajucene.com/search/Namaz/questions/ "Pretraži pitanja o namazu")*** obavio u prvom vremenu (najvrednije je namaz obaviti u prvom vremenu).


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


